internet vaartha 158 Views
న్యూఢిల్లీ : వరల్డ్‌ టి20 టోర్నీలో భాగంగా పాకిస్థాన్‌తో జరిగిన మ్యాచ్‌లో ఆల్‌రౌండర్‌ యువరాజ్‌ చేసింది 24 పరుగులే అయినా భారత విజయంలో అవి కీలక ఇన్నింగ్స్‌. సరైన సమయంలో పరుగులు చేసిన యువరాజు భారత్‌ విజయంలో తన పాత్ర పోషించాడు.అయితే కీలక సమయంలో తను ఔటవడం పట్ల యువరాజ్‌ కొంత నిరాశకు లోనయ్యాడు.అవసరమైన సమయంలోనే బాగా ఆడేందుకు ప్రయత్నిస్తున్నట్లు యువరాజ్‌ పేర్కొన్నాడు.పరిస్థితులకు తగినట్లు ఆడేందుకు తాను ప్రయత్నిస్తానని పేర్కొనని, ఆ సందర్భం పెద్దదా? చిన్నదా అనేది అవసరం లేదు,బంతని చూసి బాదేయాలనే తాను చేసినట్లు పేర్కొన్నాడు. అయితే అనుకోకుండా తాను ఔట్‌కావడం కొంత నిరాశకు గురిచేసిందని, దీంతో తాను ఆటను ముగించలేకపోయానని ఆవేదన వ్యక్తం చేశాడు. మంచిఫాంలో ఉన్న కోహ్లీ బాగా ఆడాడని, కెప్టెన్‌ ధోనీ విజయంతో ముగించేశాడని బిసిసిఐ టివితో యువరాజ్‌ అభిప్రాయం వ్యక్తం చేశాడు.నేను కొన్ని బంతులు నెమ్మదిగా ఆడతా,ఆ తరువాత నా శైలిలో చెలరేగిపోతా,న్యూజిలాండ్‌ ఓటమి తమను కొంత ఒత్తిడికి గురిచేసిందని,మేం ఆ మ్యాచ్‌లో అనుకున్నంతగా ఆడలేకపోయాం,పాక్‌ మ్యాచ్‌లో కోహ్లీ హాఫ్‌ సెంచరీ పూర్తి చేసి జట్టు విజయానికి బాటలు వేశాడు అని యువరాజ్‌ వివరించాడు.పాక్‌తో జరిగిన మ్యాచ్‌లో భారత్‌ విజయం సాధించడం పట్ల యువరాజ్‌ ఆనందం వ్యక్తం చేశాడు. బంగ్లాదేశ్‌ జట్టుతో తదుపరి మ్యాచ్‌లో ఆత్మవిశ్వాసంతో ఆడే అవకాశం వచ్చిందని యువరాజ్‌ పేర్కొన్నాడు. ఇక తమ జట్టు మంచి ఫాంతో ముందుకు వెళుతుందన్నాడు. పాక్‌ మ్యాచ్‌లో భారత బౌలర్లు బాగా ఆడారని యువరాజ్‌ వివరించాడు.